cyanic-selkie/wikianc huggingface dataset:
Veaunes
Veaunes ass eng fréier franséisch Gemeng am Departement Drôme an der Regioun Auvergne-Rhône-Alpes.
2015 huet se mat Mercurol zur neier Gemeng Mercurol-Veaunes fusionéiert.
Le parfum d'Yvonne
Le parfum d'Yvonne ass e franséische Film vum Patrice Leconte aus dem Joer 1994 nom Roman La ville triste vum Patrick Modiano.
Ëm wat geet et am Film?
De Victor erënnert sech un d'Yvonne, eng jonk schéi Fra, déi hien am Summer 1958 um Genferséi kenne geléiert huet…
Sender (Anlag)
An der Telekommunikatioun ass e Sender eng elektronesch Anlag, déi elektromagnéitesch Welle produzéiert. Doduerch kënne bestëmmt Daten, wéi Téin oder Biller, iwwerdroe ginn.
Iwwer Sendere ginn ënner anerem d'Programmer vum Radio a Fernsee diffuséiert. Jo nodeem watereng Wellelängt se benotzen, gëtt tëscht Kuerzwellen-, Mëttelwellen-, Laangwellen- an UKW-Senderen ënnerscheet.
NGC 582
Den NGC 582 ass eng 13 mag. hell Balkespiralgalaxis vum Hubble-Typ SBb am Stärebild Triangulum.
Si gouf den 9. August 1863 vum Heinrich Louis d'Arrest entdeckt.
NGC 4190
Den NGC 4190 ass eng irregulär Galaxis am Stärebild Canes Venatici. D'Galaxis gouf am Joer 1785 vum Astronom Wilhelm Herschel mat sengem 18,7 Zoll-Spigelteleskop entdeckt.
Michael Voss
Et gëtt verschidde Persounen déi Michael Voss heeschen:
Schumacher
Schumacher ass e Familljennumm. Et ass ursprénglech déi däitsch Beruffsbezeechnung fir e Schouster.
Et ass de Familljennumm vun ë. a. follgende Persounen:
Matt Weinberg
De Matthew Phillip „Matt“ Weinberg, gebuer den 13. Juli 1990 zu Los Angeles am Bundesstaat Kalifornien, ass e fréieren US-amerikanesche Schauspiller. Hien ass tëscht 1998 an 2006 a Kannerrollen opgetrueden an huet 2004 am Animatiounsfilm The Lion King 1½, dem jonke Simba seng Stëmm geléint.
2000, 2001 an 2005 gouf hie fir de Young Artist Award nominéiert. Hien ass de Brudder vum Mike Weinberg (och e Schauspiller).
Érôme
Érôme ass eng franséisch Gemeng am Departement Drôme an der Regioun Auvergne-Rhône-Alpes.
CR105B
Den CR105B ass e Chemin repris an de Kantone Capellen a Miersch. Et ass eng Verbindungsstrooss vun der N12 mam CR105 tëscht Dondel an Aansebuerg.
Canton de Saint-Rémy
De  ass eng franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
CR105C
Den CR105C ass ronn 1,0 km laang.
Bodhi
Bodhi (aus dem Sanskrit a Pali बोधि: wiertlech Erwächen, heinansdo och Erléisung oder Erliichtung; Buddha oder Buddhismus hunn déi selwecht Wuerzel) bezeechent am Buddhismus an aneren indesche Philosophien den Erkenntnisviirgang, deen um vum Buddha geléierten Erléisungswee als lescht Etapp zum Nirwana féiert. Als Bodhi gëtt och de Bam bezeechent, ënner deem dem Buddha als éischt de Bodhi erfueren huet.
Konzept
E Buddha, also e Wiesen, dat de Bodhi erreecht huet, huet an der Léier vum Buddhismus aus eegener Kraaft an ouni Beléierung oder Uleedung, d'Vollkommenheet an d'Rengheet vu sengem Geescht erlaangt. Wat hien elo erreecht huet, sinn eng vollkomme Weisheet (Prjana), d'Verständnis vun der Natur vun de Saachen (Dharma), en onendlecht Matgefill mat allem Liewegen (Karuna) an doduerch, wéi op chineeseschen a japaneschen Ikonographien dacks ze gesinn ass, e vollstännegt Glécksgefill. Als lescht féiert de Bodhi zum Nirwana.
E vollkommen erwächte Buddha (Samyak-Sambuddha) ass déi perfeksten, weisesten, allwëssendsten a matfillendste Form vun engem Erwächten, deem et méiglech ass, aneren dobäi ze hëllefen, aus dem Samsara auszebriechen. De Buddha Shakyamuni gëllt als sou e vollkommen erwächte Buddha.
Erlaangen
Fir de Bodhi z'erlaangen, muss een all karmesch Kräften iwwerwannen. Dëst geschitt, andeems een déi véier edel Wourechten begräift an all Täuschung a Bedürfnis, déi un d'Existenz gebonne sinn, iwwerwënnt. Et hieft ee sou schliisslech de Kreeslaf vum Liewen a Leiden an d'Erëmgebuerten, kuerz: de Samsara op an erlaangt d'Nirwana.
De Buddha soll zu senger Liefzäit iwwer 84.000 Beléierunge ginn hunn, wéi de Samsara ze duerchbrieche wier.
Tour de la Région wallonne 2005
Déi 32. Editioun vum Tour de la Région wallonne, gouf vum 25. bis den 29. Juli 2005 a Wallounien tëscht Bréissel an Namouer gefuer. Et goung iwwer eng Streck vun 866 km an d'Course stoung um Kalenner vun der UCI Europe Tour 2005 an der Kategorie 2.HC.
Mel Ferrer
De Mel Ferrer, gebuer als Melchior Gaston Ferrer, de 25. August 1917 zu Elberon a gestuerwen den 2. Juni 2008 zu Santa Barbara a Kalifornien, war en US-amerikanesche Schauspiller, Filmregisseur, Dréibuchauteur a Filmproduzent.
De Mel Ferrer huet an iwwer 100 Kinos- an TV-Filmer matgespillt. Bedeitend Filmer mat him sinn Rancho Notorious (1952) vum Fritz Lang, Scaramouche (1953) vum George Sidney, War and Peace (1956) vum King Vidor a Lili Marleen (1981) vum Rainer Werner Fassbinder.
De Ferrer war vun 1954 bis 1968 mat der Schauspillerin Audrey Hepburn bestuet.
Weiden
Weiden (Salix) sinn eng Planzegattung aus der Famill vun de Salicaceae.
Et gëtt eng 450 Aarten. Weide gëtt et an allen Deeler vun der nërdlecher temperéierter Zon bis erop un d'Arktis; e puer wéineg Aarte sinn och an den Tropen an an de südlechen temperéierten Zonen doheem. Déi meescht Weiden hu gär fiicht Biedem.
Beschreiwung
Weide si Lafbeem, déi, je no Aart, als Beem, Traisch oder Zwergtraisch virkommen: Et gëtt Aarten, déi bis zu 30 m héich kënne ginn, an anerer, déi net iwwer 3 Zentimeter erauskommen. D'Aarten, déi Beem ginn, wuesse relativ séier a ginn net besonnesch al. Se hu kräfteg a staark verzweigt Wuerzelen, a ginn dofir alt laanscht d'Uwänner vu Waasserleef oder a géi Hänk geplanzt, fir déi ze befestegen. Se schloe vill a gär um Stack aus, soudatt hir Schëtz gär geholl ginn, fir Kierf a soss Geschier ze flechten.
D'Blieder vun de Weide si jee no Aart ganz ënnerschiddlech: vu bal ganz ronn bis schmuel a lanzettfërmeg. Bei villen Aarte sinn d'Blieder hellgréng, op der ënneschter Säit an deene meeschte Fäll horeg. Bei allen dréit sech dat nächst Blat all Kéier ëm 144°, also zwéi Fënneftel.
Weide sinn diözesch, dat heescht datt en Exemplaire entweeder männlech oder weiblech ass. Déi eenzeg Ausnam ass d'Trauerweid, bei där geleeëntlech weiblech Bléien an de männleche Miissercher virkommen. Déi flomeg Miissercher, an deenen d'Bléie versammelt sinn, si bei verschiddenen Aarte besonnesch opfälleg a komme scho virun oder mat den neie Blieder eraus. Et gëtt zwou Zorte Miissercher: déck, eefërmeger, an deenen déi männlech Stëbsbeidele sinn a walzefërmeg-gréngelzeger, an deenen déi weiblech Naarbe sinn.
Fortplanzung an Ekologie
Déi meeschte Weide planze sech generativ duerch Som fort. Vill Aarte kënne sech awer och ganz gutt vegetativ vermieren, andeems z. B. Äscht, déi bei Héichwaasser ofgebrach goufen, un d'Ufer ugeschwämmt ginn an do Wuerzele schloen.
D'Weiden hu scho fréi am Fréijoer hir Bléien, just e puer Aarte wéi d' Salix pentandra bléien eréischt Mee-Juni. Se gi vun Insekte bestëbst. De Som vun de Weiden ass ganz kleng, just 1 bis 1,5 Millimeter laang an 0,2 Millimeter breet, an ass horeg. E gëtt vum Wand verbreet. Well s'op dicht bewuessene Fläche keng Chance hu fir unzekommen, si Weide virun allem Pionéierplanzen op Plazen, wou soss nach net vill wiisst.
Grand Prix de Denain 1988
Déi '''30. Editioun vum Grand Prix de Denain''' gouf den 31. Mäerz 1988 gefuer. D'Course gouf vum Fransous Pascal Poisson gewonnen.
Actionfilm
En Actionfilm ass e Filmgenre an deem et generell ëm een oder méi Personnagë geet, déi fir dat Gutt stinn an d'Helde vum Film sinn, an ëm een oder méi Personnagen, déi fir dat Béist stinn. Si stinn an engem Konflikt, dee mat Gewalt geléist gëtt. Als Gewënner geet ëmmer den Held ervir.
R. Kelly
De Robert Sylvester Kelly, gebuer den 8. Januar 1967, bekannt ënner sengem Pseudonym R. Kelly, ass en US-amerikanesche Sänger, Museksproduzent, Schauspiller, Dänzer an Textschreiwer am Beräich vu Popmusek a modernem R&B.
Actionfilm
Vill aner Filmgenren iwwerhuelen dacks Elementer vun Actionfilmer, wéi zum Beispill Krichsfilmer, Superheldefilmer, Policefilmer, Western an anerer. Och vill Science-Fiction-Filmer a Fantasyfilmer sinn Actionfilmer, wéi zum Beispill d'Filmrei Star Wars. Normal kämpfen d'Protagoniste fir en Zil wéi e Schatz, d'Opléise vun engem Mysterium oder d'Befreie vun enger Persoun.
Generell handelt et sech ëm deier an opwendeg Filmproduktiounen, mat Stunts a Spezialeffekter. Heefeg Elementer an Actionfilmer sinn Explosiounen, Schéissereien, Nokampfzeenen a Verfolgungsjuegte mam Auto. Et geet vill manner ëm komplex Geschichten oder d'charakterlech Entwécklung vun de Figuren, wéi an engem Filmdrama.
Tony Pemmers
Den Tony Pemmers oder Antoine Pemmers, gebuer den 19. August 1893 zu Dikrech an do gestuerwen den 30. Dezember 1933, war e lëtzebuergeschen Affekot a Politiker.
1923 huet hien, zesumme mam Albert Wehrer, d'Conférence du jeune barreau de Luxembourg gegrënnt. Vun 1923 bis 1924 war hie President vun där Vereenegung.
Bei de partielle Chamberwale vum 7. Juni 1931 gouf hien als Vertrieder vum Walbezierk Zentrum als Deputéierten an d'Chamber gewielt.
Säi Papp war de Pierre Pemmers.
Loni Heuser
D'Loni Heuser, gebuer als Apollonia Henriette Heuser den 22. Januar 1908 zu Düsseldorf a gestuerwen de 6. Mäerz 1999 zu Berlin war eng däitsch Schauspillerin.
D'Loni Heuser war an iwwer 80 Kinos- an TV-Filmer ze gesinn.
Si war mam Komponist Theo Mackeben bestuet.
Konstantin Eduardowitsch Ziolkowski
De Konstantin Eduardowitsch Ziolkowski, gebuer zu Ijewskoje a gestuerwen den 19. September 1935 zu Kaluga gëtt zu de Pionéier vun der Raumfaart gezielt. Hie war de Grënner vun der moderner Kosmonautik a gëllt als bekanntsten Amateurfuerscher op deem Gebitt. Säin technesche Wäitbléck gouf leider eréischt géint Enn vu sengem Liewe bekannt a war d'Ureegung fir vill spéider Wëssenschaftler an Techniker.
Liewen
Den Ziolkowski gouf 1857 zu Ijewskoje am Gouvernement Rjasan als Jong vum polneschstämmegen orthodoxe Priister Edward Ciołkowski an enger Russin vun tatarescher Ofstamung mam Numm Marija Jumaschowa gebuer. Am Alter vun zéng Joer gouf hie wéinst enger Scharlacherkrankung bal daf an huet d'Schoul misse verloossen. Hien huet sech dunn autodidaktesch weidergebilt a gouf vu senger Famill op Lomonossow-Universitéit vu Moskau geschéckt. Do huet hien du Physik, Astronomie, Mechanik a Geometrie studéiert.
No dräi Joer huet säi Papp en nees heemgeholl. Dono huet hien a senger Heemecht Coursen a Mathematik an a Physik ginn, bis hien 1882 als Mathematikprofessser an d'Kreesschoul vu Borowsk am Gouvernement Kaluga koum. An der Tëschenzäit war hie bestuet a Papp ginn. Wärend der russescher Revolutioun hat hie sech ganz zeréckgezunn.
Vu Science-Fiction-Literatur an den Erzielunge vum Jules Verne ugereegt, huet den Ziolkowski selwer ugefaange Geschichten iwwer interplanetar Raumfaart ze schreiwen. Doran huet hien ëmmer méi physikalesch an technesch Problemer afléisse gelooss an huet sech dobäi zum Verfaasser vun theoreeteschen Ënnersich entwéckelt. Zanter 1885 hat hien eng gréisser Zuel vun Iwwerleeungen opgestallt fir Realiséiere vu Raumflich, hat seng Gedanken dobäi och bei Ganzmetallloftschëffer.
1886 hat den Ziolkowski d'Studie Teorija i opyt aerostata (Theorie an Experienz vun engem Loftschëff) publizéiert, där 1892 d'Aerostat Metallitscheski (Theorie vun engem Ganzmetall-Loftschëff) gefollegt ass. An den 1880er Joren hat hien e Konzept fir Ganzmetallloftschëffer entwéckelt, wat an den 1930er Joren als ZMC-2 ëmgesat gouf. Bis zu sengem Doud hat hie 35 Bicher, Artikelen a Schrëften iwwer Loftschëffer publizéiert.
1895 hat hien e Weltraumtuerm an e Weltraumlift virgeschloen.
An engem Zëmmer vu senger Wunneng hat hien den éischte russesche Wandkanal gebaut an hat d'Loftwiderstänn vu verschiddenen Objete bestëmmt. Méi a méi huet hie sech dunn och der Rakéitefuerschung zougedréit. Hien hat erkannt, datt déi bis elo fir Feierwierker a militäresch Zwecker benotzt Feststoffrakéiten ze schwaach sinn, fir de Weltraum z'erreechen. Dofir hat hien de Gebrauch vu flëssege Rakéitendreifstoffer (Waasserstoff, Sauerstoff a Kuelewaasserstoff) virgeschloen.
D'Glanzleeschtung vu senger Aarbecht war d'Rakéitegrondequatioun, déi hien 1903 an der russescher Zäitschrëft Nautschnoje obosrenije ("Wëssenschaftlech Rondschau") ënner dem Titel Erfuerschung vum Weltraum mat Reaktiounsapparater publizéiert. Nieft Aarbechten iwwer d'Flëssegkeetsrakéitendreifwierk, d'Kille vun der Brennkummer an der Steierung vun der Rakéit mat Stralrudder a Kreeselsteierung hat hie mat der Rakéitegrondequatioun och de Prinzip vun der Méistuferakéit op eng wëssenschaftlech Basis gestallt. Hien hat sech och mat Froen vum Betrib vu Raumstatioune befaasst, der industrieller Ausnotzung vum Weltraum an der Ausnotzung vu senge Ressourcen.
Nach kuerz viru sengem Doud war den Ziolkowski un der Produktioun vum sowjetesche Science-Fiction-Film Kosmitscheski Reis (ltz: "Kosmesch Rees") bedeelegt; e puer Filmzeene goufen a sengem Institut gedréit.
Bedeitung an Éierung
Mat sengen Iddie war den Ziolkowski a visionärer Weis senger Zäit viraus. Am Zaristesche Russland gouf hie leider net genuch beuecht.
Eréischt bei der Publikatioun vum Hermann Oberth sengem Buch Die Rakete zu den Planetenräumen vun 1923, wat breet international Resonanz ausgeléist hat an als eigentleche Gebuertsdatum vun enger wëssenschaftlecher Beschäftegung mat Rakéitentechnik a Weltraumfaart, déi ëmmer mé grouss gouf, gëlle kann, erënnert sech de russesch-däitschen Auteur Fridrich Arturowitsch Zander (dacks och Friedrich Zander genannt) nees un en Zeitungsartikel, deen hie fréier gelies hat. Hie koum a Kontakt mam Ziolkowski an hat e Buch iwwer hien a seng Aarbechten publizéiert, wouduerch den Ziolkowski engem méi breede russeschen an och internationale Publikum bekannt gouf.
Am politesche System vun der Sowjetunioun hunn d'Aarbechte vum Ziolkowski elo Unerkennung an Ënerstëtzung fonnt. Seng Gedanke goufen ausserordentlech populär. Sou entsprécht d'Raumschëff, am Roman Aëlita vum Schrëftsteller Alexei Tolstoi, bal ganz de Virstellunge vum Ziolkowski.
Zesumme mam Hermann Oberth a Robert Goddard gëllt den Ziolkowski als Virdenker a Pionéier vun der Raumfaart. Seng béid lescht Publikatiounen sinn: Album der kosmischen Reisen vun 1932 an Die höchste Geschwindigkeit bei Raketen vun 1935. Et war him awer net vergonnt, déi praktesch Ëmsetzung vu sengen Iddien z'erliewen. Den Ziolkowski prognostizéiert den Ufank vun der Raumfaart fir 1950 (tatsächlech 1957, kuck Sputnik) an den éischte Mënsch am Weltall fir 2000 (tatsächlech 1961.
Zu Éiere vum Ziolkowski goufen e Moundkrater Krater op der äerdofgedréiter Säit souwéi en Asteroid (1590) Tsiolkovskaja no him genannt. Säi fréiert Wunnhaus zu Kaluga asst haut e Museum. D'Sowjetunioun hat fir un hien z'erënneren am Joer 1987 fir säin 130. Gebuertsdag aus engem Koffer-Néckel-Alliage eng 1-Rubel-Mënz mat engem Gewiicht vun zirka 17 Gramm an engem Duerchmiesser vun 31 Millimeter klappe gelooss. Déi russesch Stad Uglegorsk gouf am Joer 2015 op Initiativ vum Wladimir Putin an Ziolkowski ëmbenannt. Zu DDR-Zäiten hat déi 6. Polytechnesch Uewerschoul am Berliner Staddeel Marzahn säin Numm, gouf awer no 1990 ëmgenannt.
Wierker
Op däitsch publizéiert Science-Fiction-Wierker:
American Building (Stad Lëtzebuerg)
Den American Building ass e Gebai an der Uewerstad vun der Stad Lëtzebuerg, um Eck vun der Ënneschtgaass mat der Philippsgaass.
Et gouf vum Architekt Alphonse Kemp am historizistesche Stil entworf; d'Baufirma vum Achille Giorgetti huet d'Aarbechten ëm 1908 ausgefouert. Bauhär a Proprietär war d'Reesagence Derulle-Wigreux. Dës gouf vum Jean-Joseph Derulle 1863 gegrënnt a war op d'Auswanderer an Amerika spezialiséiert Tëscht 1897 an 1937 si 16.054 Leit mat Hëllef vun där Agence emigréiert. .
Den Numm hat d'Gebai vun Ufank un an et fält haut nach op duerch déi markant Skulptur vun engem Aadler dee grad vum Daach fortflitt. Allerdéngs war d'Statu an der Zäit vun der Nazi-Besatzung ewechgeholl ginn a wéi se nom Krich nees opgesat gouf, gouf de Sockel op der Kuppel net méi zeréckgesat, soudatt den 'Envol' net méi sou androcksvoll ausgesäit wéi virdrun.
D'Gebai gouf den 10. Dezember 2021 als nationaalt Monument klasséiert.
Chanos-Curson
Chanos-Curson ass eng franséisch Gemeng am Departement Drôme an der Regioun Auvergne-Rhône-Alpes.
Georges Thinnes
De Georges Thinnes, gebuer den 9. Juni 1884 zu Bënzelt an do gestuerwen den 30. Januar 1947, war e lëtzebuergesche Bauer a Politiker.
Jean Vallée (Sänger)
De Jean Vallée, gebuer als Paul Goeders den 2. Oktober 1941 zu Verviers a gestuerwen den 12. Mäerz 2014 zu Clermont-sur-Berwinne, war e belsche Sänger.
Tour de Luxembourg 2008
Déi '''68. Editioun vum Tour de Luxembourg''' gouf vum 5. bis den 8. Juni 2008 gefuer.
Jean Vallée (Sänger)
Hien huet d'Belsch beim Eurovision Song Contest 1970 zu Amsterdam mam Lidd "Viens l'oublier" vertrueden. Hie koum op déi 8. Plaz mat 5 Punkten. 1978 huet de Jean Vallée fir d'zweet Kéier d'Belsch beim Eurovision Song Contest 1978 zu Paräis mam Lidd "L'amour ça fait chanter la vie" vertrueden a koum op déi 2. Plaz mat 125 Punkten.
Kazimierz Kordylewski
De Kazimierz Kordylewski, gebuer den 11. Oktober 1903 zu Poznań a gestuerwen den 11. Mäerz 1981 zu Kraków, war e polneschen Astronom.
De Kordylewski hat 1956 vum Observatoire um Bierg Kasprowy Wierch aus, op de Lagrange-Punkte vum Äerd - Moundsystem, liichtschwaach Formatiounen aus Gas a Stëbs entdeckt, déi haut als Wolleke vum Kordylewski bezeechent ginn. Hir tatsächlech Existenz ass allerdéngs bis haut net sécher.
De Kordylewski hat op der Adam-Mickiewicz-Universitéit Poznań an op der Jagiellonen-Universitéit studéiert an hat am Joer 1932 promovéiert.
Das Testament des Dr. Mabuse (Film 1933)
Das Testament des Dr. Mabuse ass en däitsche Film vum Fritz Lang aus dem Joer 1933 no engem Buch vum Norbert Jacques.
Ëm wat geet et am Film?
De berüümte Verbriecher Dr. Mabuse ass an enger Nerveklinik agespaart. Do schreift hie stänneg Muerd- an Terrorpläng op, déi vun enger Verbriecherorganisatioun ausgefouert ginn, ouni datt de Mabuse Kontakt mat der Organisatioun huet…
Geieschhaff (Konstem)
De Geieschhaff och alt Geierhaff ass en Haff an der Gemeng Parc Housen am Kanton Klierf. E läit laanscht der zirka 250 m nërdlech vun der Kräizung Schinker.
Geschicht
Bis Enn 2011 louch de Geieschhaff an der Sektioun Holztem vun der fréierer Gemeng Konstem, déi du mat de Gemengen Houschent an Housen zu der Gemeng Parc Housen fusionéiert huet.
Arabescht Fréijoer
D'Arabescht Fréijoer bezeechent eng Rei vu populäre Revolten, déi sech zanter dem Dezember 2010 a villen Arabesche Länner ofspillen. Den Ausdrock Arabescht Fréijoer mécht Referenz op d ' Fréijoer vun de Vëlker (fr.: Printemps des peuples) vun 1848. Déi national revolutionär Beweegunge ginn och nach révolutions arabes, révoltes arabes oder réveil arabe genannt.
Keith Flint
De Keith Charles Flint, gebuer de 17. September 1969 am Londoner Distrikt Redbridge a gestuerwen de 4. Mäerz 2019 zu Great Dunmow, am Essex, war e brittesche Sänger, Dänzer a Grënnungsmember vun der Band The Prodigy.
Fay-le-Clos
Fay-le-Clos ass eng franséisch Gemeng am Departement Drôme an der Regioun Auvergne-Rhône-Alpes.
Wjasma (Homonymie)
De Begrëff Wjasma bezeechent:
Grand Prix de Denain 1989
Déi '''31. Editioun vum Grand Prix de Denain''' gouf de 6. Abrëll 1989 gefuer. D'Course gouf vum Belsch Edwig Van Hooydonck gewonnen.
Pranab Mukherjee
De Pranab Kumar Mukherjee (প্রনব কুমার মুখার্জী); gebuer den 11. Dezember 1935 zu Mirati, a Westbengalen a gestuerwen den 31. August 2020 zu Nei-Delhi, war en indesche Politiker a vum 25. Juli 2012 bis de 25. Juli 2017 de 14. President vun der Republik Indien.
Hienn huet Droit op der University of Calcutta studéiert an huet seng Carrière als Affekot an Universitéitsdozent ugefaangen. Hien huet och Geschicht a Politikwëssenschafte studéiert.
1969 gouf hie fir d'éischt an d'Rajya Sabha gewielt an e puermol erëmgewielt, fir d'Lescht 1999. 1995-1996, an 2006 bis 2009 war hien Ausseminister. Dono gouf Finanzminister ënnert dem Premierminister Manmohan Singh, ier en da fir d'Presidentewale kandidéiert an déi gewonnen huet.
Hie war bestuet a Papp vun 3 Kanner.
Traviata '53
Traviata '53 ass en italieenesche Film vum Vittorio Cottafavi aus dem Joer 1954 no engem Roman vum Alexandre Dumas.
Ëm wat geet et am Film?
Eng moderniséiert Fassung vum Alexandre Dumas sengem Roman a vun der Oper La traviata vum Giuseppe Verdi.
Gérard Lartigau
De Gérard Lartigau, gebuer de 6. Mäerz 1942 zu Monaco a gestuerwen den 13. Mäerz 2014, war e franséische Schauspiller.
Pascale Roberts
D'Pascale Roberts, gebuer den 21. Oktober 1930 zu Boulogne-Billancourt a gestuerwen de 26. Oktober 2019 zu Paräis, war eng franséisch Schauspillerin.
Si krut Rollen a Filmer vu bedeitende Filmregisseure wéi: Jean-Pierre Mocky, Edmond T. Gréville, Anatole Litvak, Costa-Gavras, Jean-Loup Hubert a Robert Guédiguian.
NGC 5238
Den NGC 5238 ass eng irregulär Galaxis am Stärebild Canes Venatici. D'Galaxis gouf am Joer 1789 vum Astronom Wilhelm Herschel mat engem 18,7 Zoll-Spigelteleskop entdeckt.
Claveyson
Claveyson ass eng franséisch Gemeng am Departement Drôme an der Regioun Auvergne-Rhône-Alpes.
Canton de Saint-Vallier (Saône-et-Loire)
De Canton de Saint-Vallier ass eng franséisch administrativ Andeelung an den Arrondissementer Chalon-sur-Saône a Charolles, am Departement Saône-et-Loire an der Bourgogne-Franche-Comté.
Isla La Sola
La Sola (Spuenesch: Isla La Sola, iwwersat D'einsam Insel) ass eng kleng, onbewunnt Insel am Karibesche Mier. Se läit ongeféier 370 km nordëstlech vun der venezuelanescher Haaptstad Caracas a 35 km nordëstlech vu Margarita. Am noosten derbäi läit Los Frailes op 19,4 km am Nordosten. D'Insel gehéiert geographesch zu den Inselen ënner dem Wand an administrativ zu de federalen Dependancë vu Venezuela.
La Sola huet eng Landfläch vu knapp 500 Quadratmeter an eng maximal Héicht vun 8,5 m.
Fréijoer vun de Vëlker
Am Joer 1848 rullt eng Well vu Revolutiounen uechter Europa, déi ënner der Bezeechnung Fréijoer vun de Vëlker (fr.: printemps des peuples) oder Fréijoer vun de Revolutiounen (fr.: printemps des révolutions) an d'Geschicht agaange sinn.
Ladri di biciclette
Ladri di biciclette  ass en italieenesche Film vum Vittorio De Sica dem Joer 1948.
En zielt zu de Meeeschterwierker vum italieeneschen Neorealismus.
Nicolas Schumacher
Et gëtt verschidde Persounen déi Nicolas Schumacher heeschen:
Los Frailes
Los Frailes (Spuenesch: Archipiélago Los Frailes, iwwersat Inselgrupp "D'Mënchen") ass eng Grupp vu klengen Inselen am Karibesche Mier. Se leien ongeféier 20 km nordëstlech vu Margarita. D'Insele gehéiere geographesch zu den Inselen ënner dem Wand an administrativ zu de federalen Dependancë vu Venezuela.
Johannes Schaaf
De Johannes Schaaf, gebuer de 7. Abrëll 1933 zu Stuttgart a gestuerwen den 1. November 2019, war en däitsche Schauspiller, Film- an Theaterregisseur.
Le testament du Dr. Mabuse (Film 1933)
Le testament du Dr. Mabuse ass en däitsch-franséische Film vum Fritz Lang aus dem Joer 1933 no Personnagë vum Norbert Jacques. Déi franséisch Fassung vum Lang sengem Film ass gläichzäiteg mat der däitscher Fassung Das Testament des Dr. Mabuse gedréint ginn.
Ëm wat geet et am Film?
De berüümte Verbriecher Dr. Mabuse ass an enger Nerveklinik agespaart. Do schreift hie stänneg Muerd- an Terrorpläng op, déi vun enger Verbriecherorganisatioun ausgefouert ginn, ouni datt de Mabuse a Kontakt mat der Organisatioun ass…
Nel gorgo del peccato
Nel gorgo del peccato (däitschen Titel: Das ewige Lied der Liebe) ass en italieenesch-däitsche Film vum Vittorio Cottafavi aus dem Joer 1954.
Ëm wat geet et am Film?
Den Alberto versicht nodeems hien 10 Joer laang säi Geld als Verbriecher verdéngt huet, erëm ganz vu vir unzefänken a seng al Welt hanner sech ze loossen...
Erasmuskierch zu Beyren
D'Erasmuskierch vu Beyren  ass eng kathoulesch Kierch déi zur Par Musel a Syr Saint-Jacques, zum Dekanat Osten an zu der Gemeng Fluessweiler gehéiert. De Patréiner ass den hellegen Erasmus, deem säi Fest den 2. Juni gefeiert gëtt.
D'Kierch steet an der Kierchestrooss (rue de l'église), dem CR145. Nieft der Kierch ass de Kierfecht ugeluecht.
Si gouf den 12. Dezember 2017 op den Zousazinventaire vun de klasséierte Monumenter agedroen.
Zur fréierer Par gehéiert ausser der Filialkierch zu Beyren och nach d'Parkierch vu Gouschteng.
Klacken
D'Kierch vu Beyren huet 2 Klacken am Tuerm, déi am Schlagtoun des" an c' lauden.
Chadwick Boseman
De Chadwick Aaron Boseman, gebuer den 29. November 1976 zu Anderson, a South Carolina, a gestuerwen den 28. August 2020 zu Los Angeles, a Kalifornien, war en US-amerikanesche Filmschauspiller.
Hie gouf virun allem bekannt fir seng Roll vum Superheld Black Panther an enger Rëtsch vu Filmer vun de Marvel Studios, absënns als Haaptfigur vum Film Black Panther. Aner Haaptrolle vun him waren ë. a. déi an de Filmbiographien 42 (als Jackie Robinson), Get on Up (als James Brown) a Marshall (als Thurgood Marshall), souwéi am Action-Thriller 21 Bridges an am Krichsdrama Da 5 Bloods.
Challenger (Raumfär)
De Space Shuttle Challenger (englesch fir Erausfuerderer) war déi drëtt Raumfär vun der NASA nom weltraumonbrauchbare Prototyp Enterprise an der éischter voll fluchbrauchbarer Columbia. Hire Bau war am Oktober 1982 fäerdeg, hiren éischte Fluch war am Abrëll 1983 mat der STS-6-Missioun. Déi intern Bezeechnung war OV-099.
Los Testigos
Den Archipel besteet aus sechs Inselen an enger Rei ganze klenge fielsegen Inselen. Zesummen hu s'eng Landfläch vu 6,495 km².
Challenger (Raumfär)
D'Challenger gouf nom brittesche Fuerschungsschëff HMS Challenger genannt, dat vun 1872 bis 1876 d'Weltmierer befuer huet. D'Moundlandefär vun Apollo 17 hat och schonn deen Numm.
De Fabrikant vun de Space Shuttlen, Rockwell International (an der Tëschenzäit en Deel vu Boeing), hat am Februar 1972 den Optrag fir de Bau vun ufanks zwéin Orbiter, d ' Enterprise an d ' Challenger, kritt, déi net fir den Asaz am Raum geduecht waren. Ufanks als Test-Orbiter fir de Shuttle-Programm gebaut, gouf dChallenger nodeem se fäerdeg war am Mee 1977 fir d'éischt bal e Joer laang als STA-099 – STA steet fir Structural Test A'rticle – fir Schwéngungstester gebraucht. Vun 1979 goufen dunn nodréiglech mat hir amplaz vun der Enterprise (OV-101), dem éischte Structural Test Article, Ofworf- a Landetester gemaach, a se gouf als vollwäerteg a raumfluchfäheg Raumfär mat der Bezeechnung OV-99 ausgebaut.
D'Challenger hat néng vollstänneg Flich mat am Ganzen 987 Äerdëmkreesungen absolvéiert. Si war 69 Deeg am Weltraum.
Den 28. Januar 1986, 73 Sekonnen nom Start vun der Missioun STS-51-L, war d'Raumfär an enger Héicht vu ronn 15 Kilometer auseneegebrach (kuckt Challenger-Katastroph). Dobäi waren all siwen Astronaute gestuerwen. Als Grond gouf d'Versoe vun engem oder méi Dichtungsréng an enger vun de säitleche Feststoffrakéiten ermëttelt. Et war dat bis dohi schwéierst Accident an der Raumfaartgeschicht vun den USA.
D'Wrackdeeler vun der Challenger leien an engem fréiere Rakéitesilo am Startkomplex 31 vun der Cape Canaveral Air Force Station.
Lëscht vun den nationale Monumenter an der Gemeng Fëschbech
An dëser Lëscht vun den nationale Monumenter an der Gemeng Fëschbech sinn all national Monumenter opgezielt, déi an der lëtzebuergescher Gemeng Fëschbech ze fanne sinn (Stand: ).
Weyer
Legend: MN – Immeubles et objets classés monuments nationaux; PCN - Patrimoine culturel national; PMN - Immeubles et objets proposés au classement comme monument national; ICMN/ICPCN - Intention de classement; IS – Immeubles et objets inscrits à l'inventaire supplémentaire
Rob Deltgen
De Rob Deltgen, gebuer den 11. Januar 1950 zu Wolz, ass e lëtzebuergesche Fotograf an zanter 1998 Genealogie-Fuerscher.
Hien ënnerhält déi am meescht besichten an eelst Internet-Säit fir Familljefuerschung zu Lëtzebuerg. Hien ass och Matgrënner a Kommiteesmember vun der Asbl Luxracines.
De Rob Deltgen ass Auteur vu Familljebicher iwwer Dikrech, Mäerzeg, Feelen, Chrëschtnech, Buerschent, Helzen, Furen, Groussbus, a Wëlwerwolz. Hie fuerscht zur Zäit (2012) iwwer Hochzäiten aus der Circonscriptioun Dikrech.
Beausemblant
Beausemblant ass eng franséisch Gemeng am Departement Drôme an der Regioun Auvergne-Rhône-Alpes.
Gemeng Klierf
D' (fir d'Awunner Cliärref) ass eng vun den lëtzebuergesche Gemengen. Se läit am Kanton Klierf an de Chef-lieu vun der Gemeng ass d'Stad vun där se och hiren Numm huet.
Uertschaften a Lieu-diten an der Gemeng
Uertschaften an der fréierer Gemeng Klierf:
Uertschaften an der fréierer Gemeng Hengescht: Uertschaften an der fréierer Gemeng Munzen: Häff a Lieu-diten an der fréierer Gemeng Klierf: Häff a Lieu-diten an der fréierer Gemeng Hengescht:
Gemengefusioun 2012
Am Joer 2002 hunn d'Schäfferéit vun de Gemenge Klierf, Hengescht a Munzen sech bei deem deemolegen Inneminister Michel Wolter fir eng méi enk Zesummenaarbecht staark gemaach. De 4. Mee 2006 hunn déi dräi Schäfferéit dem Inneminister hir Absicht matgedeelt fir ze fusionéieren. Doropshi gouf zesumme mam Inneministère en Investitiounsprogramm op d'Bee gesat, deen am Kader vun der Fusioun soll ëmgesat ginn. Et gouf en Informatiounsdokument fir d'Bevëlkerung erstallt, an de Fusiounsprojet gouf de 25. September 2008 a Presenz vum Inneminister Jean-Marie Halsdorf de Leit aus den dräi betraffene Gemengen zu Klierf virgestallt.
Den 12. Oktober 2008 ass an deenen dräi Gemengen e Referendum organiséiert ginn, an dee Referendum ass och zugonschte vun där Fusioun ausgaangen. D'Gemengeréit vu Klierf, Hengescht a Munzen hu sech Enn 2008 definitiv fir déi geplangt Fusioun ausgeschwat an hunn enger entspriechender Konventioun mam Lëtzebuerger Staat zougestëmmt. Dës Konventioun gouf de 16. Januar 2009 vun de betraffene Regierungsmemberen ënnerschriwwen.
De 17. Februar 2009 huet den Inneminister de Gesetzesprojet iwwer déi geplangt Fusioun an der Chamber deposéiert. De Staatsrot huet säin Avis den 21. Abrëll 2009 ginn, an d'Gesetz iwwer d'Fusioun vun de Gemenge Klierf, Hengescht a Munzen ass de 7. Mee 2009 eestëmmeg an der Chamber guttgeheescht ginn.
D'Fusioun vun de Gemenge Klierf, Hengescht a Munzen zu enger neier Gemeng mam Numm  Gemeng Klierf ass de 5. Dezember 2011 rechtsgülteg gi wéi deen nei gewielte Gemengerot no de Gemengewale vum 9. Oktober 2011 vum Buergermeeschter Emile Eicher vereedegt gouf. De Buergermeeschter an déi dräi Schäffe goufe schonn de 24. November 2011 vum Inneminister Jean-Marie Halsdorf vereedegt a waren domat am Amt.
Politik
2017 gouf bei de Gemengewalen an der Gemeng Klierf eng éischt Kéier nom Proporzsystem gewielt; de Gemengerot setzt sech aus 11 Conseilleren zesummen.
D'CSV krut dobäi déi absolut Majoritéit a stellt de Schäfferot.
Zesummesetzung
Biergerl.: Biergerlëst Gemeng Cliärref
Schoulinfrastruktur
D'Kanner vun der Gemeng Klierf ginn an d'Grondschoul zu Reiler.
Interkommunal Syndikater
D'Gemeng Klierf ass Member vu follgenden interkommunale Syndikater:
Eric Thill
Den Eric Thill, gebuer 1993, ass e lëtzebuergesche Lokalpolitiker (DP) an Ekonomist.
Hien ass zanter dem 29. November 2019 Buergermeeschter vun der Gemeng Schieren.
Hie gouf bei senger Nominatioun mat 25 Joer dee jéngsten amtéierende Buergermeeschter am Land, an och dee jéngsten an der Geschicht.
Virdru war hie bei de Gemengewale vun 2017 an de Schierener Gemengerot gewielt ginn, wou e Schäffe gouf. Nom Récktrëtt vum viregte Buergermeeschter wéinst Onstëmmegkeeten am PAG koum et zu engem Wiessel, an den Thill gouf neie Buergermeeschter.
Zanter August 2020 schafft hien als parlamentareschen Attaché fir d'DP-Fraktioun an der Chamber.
Das Testament des Dr. Mabuse (Film 1962)
Das Testament des Dr. Mabuse ass en däitsche Film vum Werner Klingler aus dem Joer 1962 no engem Buch vum Norbert Jacques.
De Film ass e Remake vum Fritz Lang sengem Film Das Testament des Dr. Mabuse aus dem Joer 1933.
Paul Wallach
De Paul Wallach, gebuer 1960 zu New York, ass en US-amerikanesche Sculpteur.
Das Testament des Dr. Mabuse (Film 1962)
Ëm wat geet et am Film?
De berüümte Verbriecher Dr. Mabuse (Wolfgang Preiss) ass an enger Nerveklinik agespaart. Vun do aus dirigéiert hien d'Gangsterband vum Mortimer (Charles Regnier). Den Inspekter Lohman (Gert Fröbe) verdächtegt de Mabuse als Kapp vum Mortimer senger Band.
Paul Wallach
Vun 1978 bis 1982 huet hien op der University of Wisconsin/Madison studéiert a mat engem Bachelor of Science Degree in Art ofgeschloss.
Hie wunnt a schafft zu Paräis.
Hans Wolff (Filmregisseur)
Den Hans Wolff; gebuer den 2. Oktober 1911 zu Berlin an och do gestuerwen den 1. Juni 1979, war en däitschen Dréibuchauteur, Schauspiller Filmproduzent a Filmregisseur.
Anneyron
Anneyron ass eng franséisch Gemeng am Departement Drôme an der Regioun Auvergne-Rhône-Alpes.
Republik vun de Siwe Vereenegte Provënzen
D'Republik vun de Siwe Vereenegte Provënzen, och bekannt als Vereenegt Nidderlanden (nl.: Republiek der Zeven Verenigde Provinciën oder Verenigde Nederlanden), huet tëscht 1581 a 1795 bestanen. Si bestoung aus de Provënzen Holland, Zeeland, Groningen, Utrecht, Friesland, Gelderland an Overijssel. Dës existéieren haut nach a bal der selwechter Form als Deel vun Kinnekräich vun den Nidderlanden ("Holland"). Donieft war och d'Provënz Drenthe, en Deel vun där Unioun, hat awer kee Stëmmrecht.
Omar Sharif
Den Omar Sharif, och alt Omar El-Cherif, gebuer als Michel Demitri Shalhoub den 10. Abrëll 1932 zu Alexandria, a gestuerwen den 10. Juli 2015 zu Kairo, war en egyptesche Filmschauspiller a Bridgespiller.
Republik vun de Siwe Vereenegte Provënzen
De Staat ass den 23. Januar 1579 aus der Utrechter Unioun eraus entstanen, wéi déi nërdlech Provënze vun de Spueneschen Nidderlanden sech vum spuenesche Kinnek Philippe II. formell lassgesot hunn, fir eng eege Regierung ënner der Leedung vun de Generalstaaten zu bilden. Et koum doropshin zum Achtzegjärege Krich géint d'spuenesch Habsburger, soudatt déi formell Onofhängegkeet vu Spuenien eréischt am Fridde vu Münster den 30. Januar 1648 bekräftegt konnt ginn.
Omar Sharif
Dem Sharif seng Filmcarrière huet 1953 mam egyptesche Film Siraa Fil-Wadi (en.: Blazing sun) ugefaangen. An de Joren duerno huet hien an enger sëlllechen Hollywood-Filmer d'Haaptroll gespillt, dorënner Lawrence of Arabia an Doctor Zhivago.
Walter Müller (Schauspiller)
De Walter Müller, gebuer de 6. Mee 1911 zu Prag a gestuerwen den 2. Mäerz 1969 zu Starnberg, war en éisträichesche Schauspiller.
Republik vun de Siwe Vereenegte Provënzen
D'Republik vun de Siwe Vereenegte Provënzen, eng Federal Republik, bestoung, bis d'Truppe vun der Franséischer Revolutioun 1795 amarschéiert sinn an d'Batavesch Republik ausgeruff hunn, déi spéider, ënner dem Napoleon, a "Kinnekräich Holland" ëmgenannt gouf.
Si war am 17. Joerhonnert eng vun de wichtegste Séi- an Handelsnatiounen op der Welt.
On Stéitsch
On Stéitsch ass e Festival an der Stad Lëtzebuerg, dee vum Service national de la jeunesse organiséiert gëtt. En ass nom Succès vum Festival The Final Countdown – clôture de la campagne européenne: Tous différents, Tous égaux (2007) entstanen an ass zanter 2008 all Joer am CarréRotondes. Den Numm On Stéitsch ass déi lëtzebuergesch Schreifweis vum engleschen Term On Stage ("op der Bün").
Walter Müller (Schauspiller)
De Walter Müller ass am Ufank vu senger Carrière haaptsächlech als Sänger an Operetten opgetrueden wéi zu Wien an der Wiener Volksoper an zu Berlin am Theater am Schiffbauerdamm. Am Kino war hie vun 1940 un ze gesinn.
On Stéitsch
Bei On Stéitsch trieden ënner anerem Museks- an Danzgruppen op, et gi Videoen, Konscht, Theaterstécker an aner Projete vu jonke Leit virgestallt.
Billy Kearns
De Billy Kearns, gebuer de 17. Februar 1923 zu Seattle a gestuerwen de 27. November 1992 zu Château-d'Œx an der Schwäiz, war en US-amerikanesche Schauspiller.
De Billy Kearns war als Zaldot am Zweete Weltkrich an Europa. Nom Krich krut hien 1954 a Frankräich eng Plaz an der American Battle Monuments Commission.
Omar Sharif
Den Omar Sharif war och ee vun de bekanntste Bridgespiller, dee jorelaang uechtert d'Welt bei internationalen Turnéiere matgemaach huet.
Billy Kearns
Seng éischt Roll beim Film krut hien am Joer 1958. Hie war duerno an enger 100 Kinos- an Televisiounsfilmer an Niewerollen ze gesinn.
Charles Siegen
De Charles Siegen, gebuer den 20. Januar 1842 an der Stad Lëtzebuerg, an do gestuerwen de 16. Februar 1904 war e lëtzebuergesche Veterinär.
De Charles Siegen war jorelaang am Büro vun der Société des sciences médicales, dovun zwéin als Sekretär (1891-1892); hie war "membre agrégé" vun der Section des sciences vum Institut grand-ducal a Sekretär, am Joer 1872, vun der neier Société de botanique. Hie war och am Collège médical (1901-1904).
De Ch. Siegen huet eng Rei Artikelen an dem Bulletin vun der Société des sciences médicales publizéiert.
Sassenheim (Südholland)
Sassenheim ass eng Uertschaft a fréier hollännesch Gemeng an der Provënz Südholland.
Spëtzeldéngscht
E Spëtzeldéngscht oder Geheimdéngscht ass eng Organisatioun oder Verwaltung déi Informatioune sammelt a kuckt wat dervun ze gebrauchen ass.
Renseignementer goufe scho ganz fréi an der Geschicht gesammelt, besonnesch vun den Arméien. Mat déi éischt Schrëftstécker an deem Sënn stame vun engem Chinees deen ëm 550 v. Chr. Offizéier an der Arméi vun Kinnek vu Wu war. Dee Mann, deen als Sun Tzu oder och als Sunzi bekannt ass, hat d'Iddi vun engem bal immaterielle Krich bei deem sou wéineg wéi méiglech Mënscheliewe geaffert sollte ginn a wou och op deier Waffe konnt verzicht ginn. Dofir huet een awer missen d'Stäerkten an d'Schwächte vum Feind kennen. Dat war awer nëmme méiglech wann een am viraus doriwwer informéiert war, an déi Informatioune konnten nëmme Spiounen erbäischafen. Hien huet dobäi op eege Leit gezielt souwéi op Duebelagenten, an op Iwwerleefer, déi beim Feind sollte fir Desinformatioun an Duerchernee suergen. En Deel vun der Krichskonscht huet fir hien op Hannerhältegkeet an Nidderträchtegkeet baséiert. Wann et huet misse sinn hu Muerd an Attentater zu de Spionageaktivitéite gehéiert, grad sou wéi haut nach bei de moderne Spëtzeldénschter.
De Sun Tzu ass ee vun den éischte vun deem Dokumenter iwwer Geheimagente bekannt sinn, awer spionéiert gouf warscheinlech scho vun deem Ament un, wéi politesch Systemer openee gestouss sinn. Firwat datt dat sou ka gewiescht sinn huet de Francis Bacon an dräi Wierder erkläert: Wëssen ass Muecht.
Méi Informatioune wéi anerer ze hunn war ëmmer en Avantage ob dat bei den Arméie war oder ander Wirtschaft an am Handel.
Dacks si Spionageaktivitéiten nëmmen a Legenden iwwerliwwert oder sinn an enger Form erzielt déi net onbedingt direkt drop hiweisen, sou wéi z. B am alen Testament, wéi de Moses am Optrag vu Gott, zwielef Männer an d'Land Kanaan geschéckt huet, fir erauszefanne wéi d'Stied ugeluecht waren, ob et fruchtbart Land do géif an ob dat Vollek dat do lieft staark oder schwaach wier. No 40 Deeg koume se zeréck an aus hire Renseignementer goung ervir datt et net méiglech wier dat Vollek z'iwwerfalen.
Keng Informationen ze hunn oder wéinst schappeger Opklärung falsch informéiert ze sinn ka geféierlech Konsquenzen hunn, wéi dat z. B. bei der Schluecht bei Issos fir den Alexander de Groussen de Fall war. Wéinst falschen Informatioune vu sengeProdromoi war seng Améi laanscht déi vun de Perser marschéiert. Hien huet d'Schluecht zwar gewonnen, awer wann hie sech hätt missen zeréckzéien dann hätt hien op der falscher Säit gestanen, an e Réckzuch wier onméglech gewiescht.
Wann een an der Geschicht bliedert da mierkt een datt e Spëtzeldéngscht zu engem Staat gehéiert, ob grouss oder kleng, ob monarchesch, diktatoresch oder demokratesch. Et gëtt am Allgemengen net vill iwwer seng Aktivitéite geschwat an et ass dacks e geféierlecht Handwierk.
De Geheimdéngschthistoriker Wolfgang Krieger seet, datt en unhand vu Staatsdokumenter ka feststellen, datt eng Verknëppung vun den Aktivitéite vun de Spëtzeldéngschter mat der Diplomatie gutt erkennbar wier.
Am 18. Joerhonnert ginn d'Begrëffer aus der Welt vun de Spioune fir d'éischt an engem Lexikon ernimmt. Am Band 15 vum Universal-Lexikon fënnt een ënner Kundschafft[sic]: ...heißet in dem Krieg eingezogene Nachricht von dem Zustande des Feindes. Dat géif follgendermoosse geschéien: entweeder öffentlich durch ausgeschickte Parteyen, oder durch Waghälse, die sich verstelleter Weise in feindliche Orte begeben.
D'Aarbecht vun de Spëtzelgéngschter huet zanter der Antiquitéit net nëmmen aus der Iwwerwaachung vum Feind, mä och vum eegene Vollek bestanen. D'Herrscher haten ëmmer d'Gefill datt am nidderege Vollek Gefore géife laueren an ouni Kontroll hu si eng eng stabil Politik fir ondenkbar gehalen. Sou huet den Harun-ar-Raschid zu zu Bagdad al Frae bezuelt fir eppes iwwer hir Famille gewuer ze ginn. Zu Syrakus goufe sou Spëtzelen Potagogiden oder Otakusten genannt. Den Alexander de Groussen huet Bréiwer kontrolléiert fir déi bannenzeg Oppositioun am Grëff ze behalen. Den Historiker Jakob Seibert schreift, datt wann een opgefall ass gouf en an eng Strofkompanie gestach a bei Himmelfahrtskommandoen agesat. Am Karel dem Grousse sengem Räich hu Kinneksbueten aus allen Ecke vum Räich Noriichten erbäigerschleeft, an anengems déi regional Beamte vun der Kroun iwwerwaacht. An de Commentarii de bello Gallico schreift den Caesar, et hätt bei de Gallier eng Ordonanz bestanen datt jiddwereen deen eppes iwwer Staatsugeleeënheete vun de Grenznopere wousst, dat direkt melle misst.
Am Ufank goufe sou Aktivitéiten net systematesch bedriwwen. Den Historiker B.I. Gutberlet geet dervun aus datt eréischt am byzantinesche Räich sech Strukturen entwéckelt hunn déi engem moderne Geheimdéngscht kéinte gläichen. D'Kryptoi phili (geheim Frënn) ware bezuelt Informanten déi sech als Händler oder Pilger ausginn hunn. Déi sougenannt Éieregarden fir auslännesch Delagatioune ware manner fir hire Schutz geduecht, mä éischter als Opsiicht, datt se néirens erëmschnoffele kéinten. Haut géif een dat Spionageofwier nennen.
Vu spéitstens dem 14. Joerhonnert un huet d'Kurie zu Roum sech och mam Sammele vu Renséignementer beschäftegt a gouf séier déi Plaz wou sech Noriichten a Rumeuren op klengstem Raum zesummefonnt hunn an néirens op der Welt war deemools de Virwëtz méi grouss wéi do.
Vum 16. Joerhonnert un hunn d'italieenesch Republiken eng nei Form vum Spionéieren entwéckelt, déi sech no an no iwwer ganz Europa verbreet huet, d'Wirtschaftspionage. Sou huet Venedeg Bécksemécher an England geschéckt fir erauszefanne wéi een d'Géisse vu Geschëtzer méi einfach maache kéint. De Cosimo III. vu Florenz huet de Pietro Guerrini vu 1682 un, véier Joer laang duerch Holland, Däitschland, England a Frankräich reese gedoen, fir do Innovatiounen ze fannen a Festungen z'ënnersichen,.
Vun ëm 1570 un huet an England de Francis Walsingham e Spëtzeldéngscht opgeriicht. Een Haaptuleies war fir kathoulesch Verschwierer ze bekämpfen a fir sou vill Informatioune wéi méiglech iwwer all d'Intentioune vun de Monarche vum Kontnent ze hunn, well do de Poopst deen de Réck vun franséischen Haff a vum spueneschen Habsburger Philipp II. gestäipt krut, alles a Beweegung gesat hat fir eng Géigereformetioun an England ze provozéieren. Hien hat och zu Wisbech am Cambridgeshire dat éischt Internéierungslager op engleschem Buedem ariichte gelooss, an deem Katholicken déi des Héichverrot verdächteg waren agespaart goufen. No engem Openthalt a Frakräich tëscht 1970 a 1972 hat hien d'Baatelméisnuecht no materlieft a séier send Conclusioune fir den englesch Haff gezunn. Seng Leetsätz waren: Ze vill fäerten ass net sou schlëmm wéi net genuch an Näischt ass méi geféierlech wéi Liichtsënn. An deem Sënn dierft England sech nie eng Defaillance a sengem Virwarnsystem erlaben, wéi dat a Frankräich bei den Hugenotten de Fall war. Eng zweet Schlussfolgerung war datt d'Protestanten iwwerall misst fest zesummenhalen, a fir dat z'erreechen huet hien ëmmer erëm bei der Kinnigin Elizabeth ëm Ënnerstëtzung vun den hollännesche Protestante gebiedelt. Hien hat och duerchgesat datt jiddwereen deen en Zëmmer un en Auslänner verlount hat, dat huet misse mellen. Ëm 1580 war säin Netz an Europa gutt opgebaut, hien hat Spiounen a franséischen, italieeneschen, spueneschen an anhollännesche Stied setzen. Dobäi kounen Informanten vu Konstantinopel, Tripolis an Alger souwéi en ettlech Agente fir Spezialasätz. Een dervu soll den Dichter Christopher Marlowe gewiescht sinn.
Albon
Albon ass eng franséisch Gemeng am Departement Drôme an der Regioun Auvergne-Rhône-Alpes.
Naturpark (Lëtzebuerg)
En Naturpark ass e Gebitt vun op d'mannst 5 000 Hektar mat engem natierlechen a kulturelle Patrimoine vu groussem Wäert. D'Grënnung, d'Planung an d'Gestioun vun engem Naturpark mussen d'Erhalung, d'Restauratioun an d'Opwäertung vum natierlechen a kulturelle Patrimoine garantéieren an den Awunner vun deem Gebitt d'Méiglechkeete fir eng nohalteg ekonomesch a sozio-kulturell Entwécklung am Respekt vun deem Patrimoine sécheren.
Naturparken zu Lëtzebuerg
Och en Naturpark Dräilännereck am Kanton Réimech, eventuell an Zesummenaarbecht mat Frankräich an Däitschland, ass an der Diskussioun.
Politesch Revolutioun
Eng politesch Revolutioun ass eng duerch friddlech oder militant Mëttel erzwonge grondleeënd Ännerung vun enger bestehender staatlecher Uerdnung an ziilt meeschtens op d'Aféierung vun engem neie politesche System, Staatsform oder d'Neibesetzung vun deenen, déi d'Staatsgewalt ausüben. Dës Ännerunge geschéie baussent der Rechtsrumm vum ale System, d. h. no hiren Definitiounen op illegal Manéier.
De Begrëff Revolutioun staamt aus dem 15. Joerhonnert vum spéitlaténgesche revolutio (Zeréckwälzen, Ëmdréiung). An enger éischter Phas gouf de Begrëff an der Astronomie agesat als Bezeechnung fir den Ëmlaf vun den Himmelskierper. Spéider koum d'Wuert och allgemeng fir „Verännerung, Neierung“ an de Gebrauch. Eréischt am 17. Joerhonnert an England an am 18. Jh. duerch déi Franséisch Revolutioun krut d'Wuert déi haiteg Bedeitung.
George Mergenthaler
Den George Ottmar Mergenthaler, gebuer de 5. August 1920 zu Rye, a gestuerwen den 18. Dezember 1944 zu Eschweiler, war en amerikaneschen Zaldot deen an der Ardennenoffensiv gefall ass.
De Mergenthaler, dee vu senge Komerode Merg genannt gouf, war Zaldot am Opklärungstrupp (28th Cavalry Reconnaissance Troop) vun der amerikanescher 28. Infanteriedivisioun. D'Missioun vun den Opklärungstruppe war et fir virun der eegener Frontlinn d'Positiounen an d'Kampfstäerkt vun de feindlechen Truppen opzeklären an un den Haaptquartéier ze mellen.